Spilleregler for styrearbeidet


Vi har respekt for hverandres ståsteder. 
Vi er valgt inn i styret blant annet fordi vi representerer det ståstedet vi gjør.

Viktig med god takhøyde og et miljø der det føles trygt å si det man mener. 
Det er viktig å si fra når man er uenig, og hvorfor man er det. Vi skal ha et godt klima for meningsbrytning. 

Målet er å diskutere seg frem til enighet,
men i saker der et styremedlem er uenig i en avgjørelse kan man be om at det protokollføres.

Åpenhet er standarden,
men dersom noe må være taushetsbelagt så sier man fra om det.

Saker skal presenteres på en tilstrekkelig god måte, 
med gode forklaringer der man tar hensyn til at ikke alle kjenner historikk og alle begreper på forhånd.

Saksbehandling kan foregå mellom styremøtene,
enten i arbeidsgrupper/utvalg eller på e-post mellom styremedlemmene. Beslutninger som må tas på styrenivå konkluderes i styremøter. Unntaksvis kan saker som ikke krever diskusjon, besluttes på e-post.

Verdiene våre er vi inkluderer, vi begeistrer og vi er modige! 
– Vi favner alle, uavhengig av alder, forutsetninger og ferdighet. Alle skal føle seg inkludert.
– Vi begeistrer alle med aktivitetene våre og viser at vi er lidenskapelige og stolte av idretten vår.
– Vi prøver nye ting. Vi tør når det gjelder.
Godt vurderte og gjennomdiskuterte beslutninger kan tåle kritikk.

Viktig å ha det moro underveis!

